Source: https://www.epi.sk/zz/1982-132
Timestamp: 2020-08-06 01:09:01+00:00

Document:
132/1982 Zb. Zákon, ktorým sa mení a dopĺňa Zákon o rodine | Aktuálne znenie
Hľadaj v 132/1982 ×
132/1982 Zb.
Zákon č. 132/1982 Zb.Zákon, ktorým sa mení a dopĺňa Zákon o rodine
(v znení č. 69/1983 Zb.)
Čiastka 27/1982
Platnosť od 22.11.1982 do31.03.2005
Účinnosť od 01.04.1983 do31.03.2005
Zrušený 36/2005 Z. z. (nepriamo)
Aktuálne znenie 01.04.1983 - 31.03.2005
z 10. novembra 1982,
ktorým sa mení a dopĺňa Zákon o rodine
Zákon o rodine č. 94/1963 Zb. sa mení a dopĺňa takto:
1. V § 37 ods. 3 sa bodka na konci nahrádza čiarkou a pripájajú sa tieto slová: „ktorý bude dieťa v konaní alebo pri určitom právnom úkone zastupovať.“.
2. § 45 znie:
(3) Ak je výchova dieťaťa vážne ohrozená alebo vážne narušená a iné výchovné opatrenia neviedli k náprave alebo ak z iných závažných dôvodov nemôžu rodičia výchovu dieťaťa zabezpečiť, môže súd nariadiť ústavnú výchovu. Ak je to v záujme maloletého nevyhnutné, môže súd nariadiť ústavnú výchovu i v prípade, že iné výchovné opatrenia nepredchádzali. Z dôležitých dôvodov môže súd predĺžiť ústavnú výchovu až na jeden rok po dosiahnutí plnoletosti.“.
3. V § 58 za odsek 1 sa vkladá nový odsek 2, ktorý znie:
„(2) Otcovstvo voči dieťaťu narodenému v čase medzi stoosemdesiatym dňom a trojstým dňom od umelého oplodňovania vykonaného so súhlasom manžela matky nemožno zaprieť. Otcovstvo však možno zaprieť, ak by sa preukázalo, že matka dieťaťa otehotnela inak.“,
4. V § 68 ods. 1 písm. a) slová „jedného roka“ sa nahrádzajú slovami „šesť mesiacov“.
5. V § 74 ods. 2 sa na konci pripájajú tieto vety: „Výnimočne môže takto osvojiť aj osamelá osoba, ak sú inak predpoklady, že toto osvojenie bude plniť svoje spoločenské poslanie. V takom prípade súd tiež rozhodne, aby sa z matriky vypustil zápis o druhom rodičovi dieťaťa.“.
6. V § 92 ods. 1 v prvej vete sa slovo „nevyhnutnú“ nahrádza slovom „primeranú“.
7. § 93 sa vypúšťa.
8. § 95 ods. 1 znie:
„(1) Otec dieťaťa, za ktorého nie je matka dieťaťa vydatá, je povinný matke prispievať primerane na úhradu výživy po dobu jedného roka, ako aj na úhradu nákladov spojených s tehotenstvom a zľahnutím.“.
9. V § 100 v druhej vete sa slová „dvadsiateho piateho“ nahrádzajú slovami „dvadsiateho šiesteho“.
10. V § 103 sa vypúšťajú slová: „a v tomto rámci aj výšku ošetrovného“.
Predsedníctvo Federálneho zhromaždenia sa splnomocňuje, aby v Zbierke zákonov vyhlásilo úplné znenie Zákona o rodine, ako vyplýva zo zmien a doplnkov vykonaných týmto zákonom.
Tento zákon nadobúda účinnosť 1. aprílom 1983.

References: § 37
 § 45
 súd 
 súd 
 súd 
 § 58
 § 68
 § 74
 súd 
 § 92
 § 93
 § 95
 § 100
 § 103